钦定古今图书集成/明伦汇编/氏族典/第318卷 > 《郑樵通志》 > 青文胜
## 钦定古今图书集成/明伦汇编/氏族典/第318卷 > 《郑樵通志》 > 青文胜

按《明外史青文胜传》：“文胜字质夫，夔州人。仕为龙阳
典史。龙阳濒洞庭，岁罹水患，逋赋数十万，敲扑死者
相踵。文胜慨然诣阙，上疏，为民请命，不报。复具疏击
登闻鼓以进，遂自经于鼓下。太祖怜其为民杀身，诏
宽龙阳租二万四千馀石，定为额，邑人建祠祀之。万
历十四年，诏有司春秋致祭，名其祠曰‘《惠烈》’。”